**Centrum pedagogicko – psychoglogického poradenstva prevencie**

**v Púchove**

Námestie slobody 1657/13, 020 01 Púchov

Tel. 042/4632 849, 042/4325114, e-mail: ppp\_pu@stonline.sk

**Správa o výchovno – vzdelávacej činnosti, jej výsledkoch a podmienkach škôl a školských zariadení v CPPPaP Púchov**

**v školskom roku 2013/2014**

**V Púchove : 24.10. 2013 Mgr. Iveta Smahová**

 **riaditeľka CPPPaP**

***1. Základné údaje o školskom zariadení***

1. *Názov školského zariadenia* : **Centrum pedagogicko – psychologického poradenstva a**

 **prevencie, Púchov**

b) *Adresa školského zariadenia* : **Námestie slobody 1657/13, 020 01 Púchov**

c) *Telefónne číslo* : **042/ 4632 849, 042/4325114**

d) *Internetová a elektronická adresa školského zariadenia*: **ppp\_pu@stonline.sk**

 **www.poradnapuchov.sk**

e) *Údaje o zriaďovateľovi školského zariadenia* : **KŠÚ , Hviezdoslavova 3, Trenčín**

 *od 1.1. 2013* : **Obv. úrad Trenčín, odbor školstva**

 *od 1.10. 2013* : **Okresný úrad Trenčín, odbor školstva**

f) *Meno vedúceho zamestnanca zariadenia* : **Mgr. Iveta Smahová, riaditeľka CPPPaP**

Centrum pedagogicko – psychologického poradenstva a prevencie ( ďalej CPPPaP) v Púchove zahájilo svoju činnosť 1. 11. 1996. Ako školské zariadenie výchovného poradenstva a prevencie v zmysle § 132 Zákona č. 245/2008 Z. z. poskytuje komplexnú psychologickú, špeciálno-pedagogickú, diagnostickú, výchovnú, poradenskú a preventívnu starostlivosť deťom najmä v oblasti optimalizácie ich osobnostného, vzdelávacieho a profesijného vývinu, starostlivosti o rozvoj nadania, eliminovania porúch psychického vývinu a porúch správania. Starostlivosť poskytuje deťom od narodenia až do ukončenia prípravy na povolanie. Zákonným zástupcom a pedagogickým zamestnancom poskytuje poradenské služby.

Od 1. 1. 2004 bol zriaďovateľom CPPPaP Krajský školský úrad v Trenčíne. Podľa zákona č. 553/2004 Z. z. a zákona 596/2003 Z. z. bola centru pridelená právna subjektivita ku dňu 1.1. 2011. Od 1. januára 2013 došlo ku zmene zriaďovateľa na Obvodný úrad Trenčín, odbor školstva a od 1. 10. 2013 na Okresný úrad Trenčín, odbor školstva.

Do pôsobnosti CPPPaP v Púchov aktuálne spadá 25 MŠ, 12 ZŠ s ročníkmi 1. - 9., 6 ZŠ pre ročníky 1. - 4., CZŠ v Púchove pre ročníky 1.-9., Gymnázium v Púchove, 8-ročné gymnázium v Púchove, SOŠ služieb a obchodu v Púchove, SOŠ T. Vansovej v Púchove, SOŠ sklárska v Lednických Rovniach a ŠZŠ v Púchove. Služby poskytujeme podľa potreby aj klientom, ktorí študujú na stredných školách v susedných okresoch ( Považská Bystrica a Ilava ), najintenzívnejšie SOŠ zdravotnícka Považská Bystrica, Gymnázium Považská Bystrica. Úzko spolupracujeme s Detským domovom v Púchove, najmä pri vyšetreniach školskej zrelosti detí a pri primárnych vyšetreniach potrebných pre zaškolenie detí. Nadviazali sme úzku spoluprácu s novovzniknutým SCŠPP najmä pri intervenciách týkajúcich sa klientov, ktorí potrebujú špeciálnopedagogickú starostlivosť, ktorá nespadá do kompetencií CPPPaP.

***2. Údaje o rade školy a iných poradných orgánoch školy :***

 Radu školy a iné poradné orgány nemáme. V súlade so zákonníkom práce § 229, ods. 1), ods. 4) písm. a), b), c), d), § 233 ods.3) a ods. 4), § 234 ods. 2), ods. 3), ods. 6) a ods. 8) je v CPPPaP zvolený **zamestnanecký dôverník**.

***3. Údaje o počte zamestnancov školského zariadenia a plnení kvalifikačných***

 ***predpokladov zamestnancov školského zariadenia***

a) celkom samostatných odborných zamestnancov : **6**

b) z toho : **3** psychológovia, **2** špeciálni pedagógovia, **1** sociálna pracovníčka

c) riaditeľka zariadenia pôsobí aj ako špeciálny pedagóg a metodik výchovného poradenstva

1. v centre pracuje ekonomická pracovníčka na úväzok **65%,** na **25%** -ný úväzok pracuje v zariadení upratovačka

e) všetci odborní zamestnanci sú kvalifikovaní podľa pracovného zaradenia, pracujú ako samostatní odborní zamestnanci a vykonávajú špecializované činnosti podľa § 33 zákona č.317/ 2009 o pedagogických a odborných zamestnancoch

d ) začínajúcim odborným zamestnancom - psychológom, ktorí zastupovali za MD bolo zrealizované adaptačné vzdelávanie podľa Programu adaptačného vzdelávania pre pozíciu psychológ pod vedením riaditeľky CPPPaP. V súčasnosti je vedené adaptačné vzdelávanie u jednej psychologičky.

Dohodou bolo potrebné riešiť služby informatika a to 10 h. mesačne.

V tomto školskom roku bolo potrebné riešiť zastupovania za materské dovolenky, tieto sú zastúpené kvalifikovanými zamestnancami.

V centre má kumulovanú funkciu riaditeľka, ktorá vykonáva aj činnosť špeciálneho pedagóga so špeciálno – pedagogickou diagnostikou a reedukáciou s klientmi. Zároveň zastupuje za MD vo funkcii metodika výchovného poradenstva. Psychologickú diagnostiku v rámci profesijného poradenstva vykonáva poverená psychologička. Sociálna pracovníčka je poverená vedením koordinátorov prevencie na ZŠ a SŠ.

Počas školského roka 2013/2014 absolvovalo v našom poradenskom zariadení prax spolu **8** študentov VŠ a to z odboru sociálna práca **5** študentova a **3** študenti psychológie. Zároveň sme poskytovali konzultácie ku diplomovým a bakalárskym prácam pre **3** študentov. Riaditeľka centra bola poverená zriaďovateľom vedením adaptačného vzdelávania pre začínajúcich odborných zamestnancov.

***4. Údaje o počtoch klientov v školskom roku 2013/14***

V uvedenom školskom roku bola venovaná odborná starostlivosť celkom **3 778** klientom v **3686** aktivitách ( 3159 individuálne a 524 skupinovo ).

 Komplexnú psychologickú diagnostiku absolvovalo **802** klientov, špeciálno pedagogickú diagnostiku 107 klientov. V rámci psychologickej diagnostiky bolo vykonaných **411** individuálnych aktivít jednorázových a **75** skupinových. Špeciálnopedagogickou diagnostikou bolo vykonaných **110** aktivít individuálne a **15** skupinovo. Poradenstvo bolo poskytnuté psychológmi **488** klientom z toho **103** x opakovane. Špeciálnopedagogické poradenstvo **123** klientom z toho opakovane **7** klientom. V oblasti sociálneho poradenstva bolo zrealizované **14** aktivít. Psychoterapia bola poskytnutá pre **11** klientov v **4** aktivitách. Reedukácia bola pravidelne realizovaná u **45** klientov celkovo v **205** aktivitách. Do sociálno – psychologického tréningu bolo zaradených **16** klientov a bol realizovaný v **8** aktivitách .

Tabuľka č. 1 : *Počet klientov CPPPaP podľa druhu školy a zariadenia* :

|  |  |  |
| --- | --- | --- |
| **zariadenie** | **počet** | **%** |
| MŠ | 331 | 35,86 |
| ZŠ – I. stupeň | 145 | 15,71 |
| ZŠ – II. stupeň | 396 | 42,90 |
| ŠZŠ | 5 | 0,54 |
| Špec. triedy ZŠ | 0 | 0 |
| Gymnáziá | 8 | 0,87 |
| SOŠ | 26 | 2,82 |
| Špec. OU | 0 | 0 |
| Ostatné zariadenia | 0 | 0 |
| Rodiny, školsky nezaradené | 12 | 1,30 |
| **Spolu**  | 923 | 100 % |

Z počtu klientov CPPPaP bolo 416 dievčat ( 45,07 % ) a 507 chlapcov ( 54,93% ).

Pred začiatkom školskej dochádzky bolo 331 klientov ( 35,86 % ), plniacich povinnú školskú dochádzku 546 klientov ( 59,16 % ) a klientov po ukončení povinnej školskej dochádzky bolo v tomto školskom roku 46 klientov ( 4,98 % ). Oproti minulému školskému roku sme zaznamenali mierny nárast počtu klientov z MŠ a z 2. stupňa ZŠ.

Tabuľka č. 2 : *Dôvody príchodov do CPPPaP*

|  |  |  |
| --- | --- | --- |
| **diagnóza** | **počet** | **%** |
| Školská zrelosť | 324 | 35,10 |
| Problémy v učení | 202 | 21,89 |
| Problémy v správaní | 57 | 6,18 |
| Disociálna činnosť | 1 | 0,10 |
| Osob. a psychické problémy | 45 | 4,88 |
| Indiv. profesijná orientácia | 281 | 30,44 |
| Poruchy vo vývine reči | 5 | 0,54 |
| Rodinné a iné dôvody | 8 | 0,87 |
| **Spolu** | 923 | 100 |

Tabuľka č. 3 : *Iniciátor príchodu do CPPPaP*

|  |  |  |
| --- | --- | --- |
| **iniciátor** | **počet** | **%** |
| Depistáž | 265 | 28,71 |
| Klient sám | 14 | 1,52 |
| Rodič, zákonný zástupca | 200 | 21,67 |
| Škola | 421 | 45,61 |
| Výchovné zariadenie | 5 | 0,54 |
| Zdravotnícke zariadenie | 15 | 1,63 |
| Kurátor, polícia, súd | 3 | 0,32 |
| iní | 0 | 0 |
| **Spolu** | 923 | 100 |

V uplynulom školskom roku sa podarilo centru zlepšiť spoluprácu najmä so strednými školami, ktoré čoraz častejšie žiadajú o služby centra najmä v rámci skupinových činností so študentmi a prednáškovej činnosti. Rovnako sa zreteľne zvýšil záujem rodičov- zákonných zástupcov klientov o intervenciu odborných zamestnancov na riešení ich rodinných problémov a krízových situácií v rodinách.

Narástol počet depistážnych vyšetrení, rovnako ako stúpol záujem škôl o realizáciu vyšetrení u žiakov s problémami v prospechu a v správaní. V školskom roku 2013/2014 bolo na žiadosť rodičov o predčasné zaškolenie dieťaťa vyšetrených 5 detí, ani jedno však nespĺňalo podmienky na zaradenie do školy pre dovŕšením 6 roku. V rámci ukončovania dochádzky na ZŠ sme vyšetrili 11 žiakov končiacich ZŠ v nižšom ročníku, intervencia sa u nich týkala voľby vhodnej formy ďalšieho vzdelávania, ukončenia povinnej školskej dochádzky alebo pokračovania v ZŠ.

V porovnaní s minulým školským rokom možno konštatovať, že najväčšiu skupinu tvoria klienti , ktorí si ešte plnia povinnú školskú dochádzku, teda žiaci ZŠ a prostredníctvom depistážnych vyšetrení školskej zrelosti aj deti v predškolskom veku. Narástol aj počet klientov, ktorí vyhľadávajú individuálnu pomoc pri voľbe strednej školy a budúceho povolania ( z **257** na **281** klientov ).

Tabuľka č. 4 : *Aktivity centra priamo s klientmi*

|  |  |  |
| --- | --- | --- |
| **Aktivita**  | **Počet** | **%** |
| Diagnostika | 611 | 49,72 |
| Poradenstvo | 384 | 31,24 |
| Terapia | 12 | 0,98 |
| Rehabilitácia-reedukácia | 221 | 17,98 |
| Katamnéza | 1 | 0,08 |
| **Spolu** | 1229 | 100 |

V rámci diagnostiky bolo vykonaných **486** psychologických a **125** špeciálnopedagogických diagnostík. Pedagogické poradenstvo bolo poskytnuté v **175** prípadoch, psychologické **195** a sociálne **14** klientom. Psychoterapia bola poskytnutá pre **11** klientov. Reedukačné cvičenia pravidelne navštevovalo **45** klientov a bolo realizovaných **205** aktivít. Katamnéza sa priebežne realizovala u 1 klienta. 10 žiakov bolo vyšetrených ako nižšie končiaci na ZŠ, pre potreby pokračovania v štúdiu na stredných školách.

V rámci predčasného zaškolenia boli vyšetrené 4 deti. V oblasti individuálneho poradenstva sa riešili prípady neprimeraného správania voči rodičom, učiteľom, agresívne správanie. V individuálnych terapiách sme sa venovali riešeniu narušených sociálnych vzťahov a emocionálnych problémov.

***5. Metodicko – odborná činnosť zamestnancov centra***

 Skupine klientov posudzovaných ako žiaci so špeciálnymi výchovno – vzdelávacími potrebami venujeme pozornosť nielen v rámci diagnostiky, terapií a reedukácií, ale tiež spolupracujeme s Centrom špeciálno – pedagogického poradenstva v Považskej Bystrici, v Novej Dubnici, Centrom špeciálno – pedagogického poradenstva pre deti slabozraké a nevidiace v Bratislave, Centrom špeciálno – pedagogického poradenstva v Trnave ( pre potreby diagnostiky autizmu), so SCŠPP v Púchove, s ambulanciou klinického logopéda a psychoterapeuta SPIRARE, pedopsychiatra, pediatrami a s kmeňovými základnými i strednými školami. Ako prínos vnímame vznik nového CŠPPP v Púchove, s ktorým spolupracujeme pri starostlivosti o klientov. V ZŠ sa podľa potrieb realizovalo 18 zasadnutí odborných integračných komisií za účasti zástupcu z CPPPaP, ktoré odporúčali integrované vzdelávanie, resp. úľavy vo vzdelávaní podľa doporučení CPPPaP, CŠPP a platných metodických pokynov. V školskom roku 2013/2014 bolo v okrese celkovo individuálne integrovaných **130** žiakov na ZŠ a **47** študentov na SŠ.

Pre skupiny žiakov ZŠ realizované stretnutia na tému :

„*Sme dobrý kolektív“ , „Šikana“, „Kyberšikana“, „Deti a drogy“, „Fajčenie“*

Pre skupiny študentov SŠ :

„Sme dobrý kolektív“, „Obchodovanie s ľuďmi“, „Šikana“, „Vzťahy v triede – sociometria“, „Adaptačný proces I.,II.“ , „ Drogy a dospievanie“, „Intervenčný program“, “Sociálno-patologické javy“

Pre žiakov ŠZŠ v Púchove : „Psychické a fyzické násilie“

V materskej škole Požiarna, Púchov bol zrealizovaný „Stimulačný program pre predškolákov“ – 10 modulov.

V apríli 2014 CPPPaP zorganizovalo exkurziu na Prednú horu, ktorej sa zúčastnili pedagógovia ZŠ a SŠ okresu Púchov , zástupcovia CPPPaP Púchov, Považská Bystrica, Dubnica nad Váhom, CVČ Púchov a ŠZŠ Púchov.

V oblasti prevencie sociálnej patológie sme realizovali skupinové aktivity, prednášky pre žiakov aj pedagógov. Spolu bolo v tejto oblasti zrealizovaných **118** aktivít, ktorých sa zúčastnilo **2592** účastníkov.

Podujatia boli zamerané na zistenie sociálnych vzťahov v triedach ZŠ aj SŠ formou sociometricko – ratingového dotazníka, následne boli realizované stretnutia formou zážitkových aktivít zameraných na vzájomné sebaspoznávanie, sebahodnotenie, spoluprácu, verbálnu a neverbálnu komunikáciu, riešenie konfliktných situácií a aktuálnych problémov v triede. Medzi ďalšie aktivity v triede patrili modelová situácie a hranie rolí, ktorými sme sa snažili žiakov a študentov naučiť ako správne reagovať v rôznych životných situáciách. Pre triednych učiteľov tried, kde bol realizovaný sociogram boli vypracované výstupy, ktoré by mali pomôcť pedagógom lepšie pracovať so skupinami ich žiakov a študentov.

V súlade s POP pre školský rok 2013/2014 sme realizovali semináre pre žiakov a študentov na tému „Obchodovanie s ľuďmi“ , „ Šikanovanie“ , „Adaptačný proces 1“ a „ Adaptačný proces 2“, „Sme dobrý kolektív ?“ . Pre študentov gymnázia a SOŠ Matador bol realizovaný sociálno – psychologický výcvik zameraný na adaptáciu na nové školské prostredie a novú sociálnu skupinu. Výcvik sa realizoval sčasti v priestoroch školy, sčasti v centre. Pre ŠZŠ a MŠ v Púchove sme realizovali v rámci prevencie projekt „ Vieme, že...“ a „Emka to vie“, v rámci predškolského vzdelávania interný program s názvom : „Choré kráľovstvo“. Základným školám sme ponúkli program „Ovce a my“ .

Pre rodičov predškolákov boli realizované špeciálnou pedagogičkou a riaditeľkou centra prednášky na tému „Pripravenosť dieťaťa pre vstup do školy“ , ktoré boli súčasťou zápisov žiakov do ZŠ. Individuálnym vyšetreniam školskej zrelosti predchádzali depistážne vyšetrenia na jednotlivých MŠ ( vyšetrených 331 detí) zamerané na zistenie pripravenosti detí pre vstup do školy a zachytenie detí s predpokladom na vznik poruchy učenia.

Depistážnou formou sa realizovalo sledovanie žiakov končiacich ZŠ pri proforientácii. Žiakom tzv. „nevyhranených“ sa následne poskytla individuálna forma poradenstva pri výbere vhodnej formy a zamerania stredoškolského štúdia za spoluúčasti rodičov s využitím testovacích materiálov a PC programov pre voľbu povolania. V tejto oblasti sme zaznamenali nárast záujmu škôl o túto formu intervencie centra pri voľbe štúdia na SŠ.

CPPPaP metodicky viedlo činnosť výchovných poradcov prostredníctvom pracovných sekcií a individuálnych konzultácii podľa ich potrieb. Stretnutia boli tematicky zamerané najmä na prijímacie pokračovanie na SŠ, na starostlivosť o žiakov s IVVP, kompletizáciu ich dokumentácie a interdisciplinárnu spoluprácu jednotlivých zložiek poradenského systému. Pracovné stretnutia koordinátorov prevencie sa venovali tematicky statusu koordinátora na školách, aktuálnymi témami bolo riešenie šikany a podmienky pre poskytovanie služieb pre obete domáceho násilia a problematike obchodovania s ľuďmi.

Primárne boli tematicky zamerané na „ Homofóbia, homošikana na školách „ . Zrealizovali sme aj stretnutie školských špeciálnych pedagógov s informáciami s pracovných stretnutí špeciálnych pedagógov z poradenských zariadení.

CPPPaP je zapojená do projektu VÚDPaP s názvom „Komplexný poradenský systém prevencie a ovplyvňovania sociálno-patologických javov v školskom prostredí“. Podarilo sa do projektu zazmluvniť všetky ZŠ spolu so ŠZŠ Púchov okresu okrem CZŠ sv. Margity. V rámci projektu boli doručené do centra nové testovacie batérie, metodické materiály, vyškolení sú priebežne všetci zamestnanci zariadenia a výchovní poradcovia ZŠ. Riaditeľka centra v projekte pracuje ako okresný koordinátor a multiplikátor testovania COMDI.

***6. Údaje o ďalšom vzdelávaní zamestnancov školského zariadenia***

*riaditeľka* : - - Absolvovanie inovačného vzdelávanaia : Elektronická databáza žiakov

 školy a školského zariadenia ( MPC Trenčín )

* Vyškolená v projekte VÚDPa P ako multiplikátor testovania COMDI

 - Vedenie adaptačného vzdelávania začínajúcich odborných zamestnancov

 ( trvá )

 - metodické stretnutia špeciálnych pedagógov na krajskej úrovni

 - metodické stretnutia metodikov výchovného poradenstva na krajskej úrovni

*psychológovia* :

* Muzikoterapia a rehabilitácia, Bratislava
* Výcvik v testovacej metóde „Farby života“ a „ COMDI“ – v rámci projektu VÚDPaP
* Pravidelné stretnutia psychológov centier na krajskej úrovni
* Kontinuálne vzdelávanie : Kongitívne behaviorálne prístupy v poradenskej praxi a ich využitie u detí a adolescentov s vývinovými poruchami učenia a reči a s poruchami správania
* Diagnostika a derapia deficitov dielčích funkcií – metóda DR.Sindelar
* Elektronická databáza školy v práci pedagogického a odborného zamestnanca, časť 1: Tvorba dokumentácie o žiakoch s pomocou elektronického registra v informačnom systéme školy
* Výchovný poradca – špecializačné vzdelávanie ( trvá)
* Sebapoznanie ako predpoklad zvládania agresivity a riešenia konfliktov

*špeciálny pedagóg :*

* Deficity dielčích funkcií ako príčina porúch učenia a správania – modul 1, modul 2
* Kontinuálne vzdelávanie : Kongitívne behaviorálne prístupy v poradenskej praxi

( trvá )

* Elektronická databáza školy v práci pedagogického a odborného zamestnanca, časť 1: Tvorba dokumentácie o žiakoch s pomocou elektronického registra v informačnom systéme školy
* Špeciálno – pedagogická starostlivosť o intelektovo nadané deti
* Vytváranie pozitívnej klímy na školách a školských zariadeniach
* Kontinuálne vzdelávanie : Kongitívne behaviorálne prístupy v poradenskej praxi a ich využitie u detí a adolescentov s vývinovými poruchami učenia a reči a s poruchami správania
* Vzdelávanie v testovacej metóde COMDI

 *sociálna pracovníčka* :

* Elektronická databáza školy v práci pedagogického a odborného zamestnanca, časť 1: Tvorba dokumentácie o žiakoch s pomocou elektronického registra v informačnom systéme školy
* Vytváranie pozitívnej klímy na školách a školských zariadeniach
* Účasť na pracovných stretnutiach metodikov – koordinátorov prevencie CPPPaP na úrovni kraja

V riešení sporných prípadov klientov centra sme využívali konzultačné a supevízne pracovné stretnutia. Tieto pomáhali najmä mladým, zastupujúcim odborným zamestnancom s nedostatkom skúseností. Konzultačné aktivity sme realizovali aj s odbornými zamestnancami CPPPaP Dubnica nad Váhom, ÚPSVaR a SCŠPP v Púchove, SCŠPP v Novej Dubnici. Riaditeľka CPPPaP bola pravidelne prizývaná na porady riaditeľov ZŠ a MŠ okresu Púchov, ktoré sú v zriaďovateľskej pôsobnosti školského úradu MsÚ v Púchove.

Všetci zamestnanci centra absolvovali periodické vzdelávanie v oblasti BOZP a požiarnej ochrany v súlade so zmenami v platnej legislatíve. Zastupujúci zamestnanci boli riadne vyškolení v tejto oblasti bezpečnostným technikom hneď po nástupe do zamestnania.

 ***7. Údaje o aktivitách a prezentácii zariadenia na verejnosti***

* Prostredníctvom regionálnych novín, článkov o našej činnosti, poskytovaných službách a aktivitách sme propagovali činnosti, ktoré sme realizovali pre rodičov a školy. Tematicky venované najmä školskej zrelosti detí, priebehu zápisov detí do prvých ročníkov ZŠ.
* U pedagógov a rodičov sme naše zariadenie propagovali prostredníctvom základných a stredných škôl, školských zariadení, pediatrov a odboru sociálnych vecí ÚPSVaR v Púchove, vydali sme vlastný propagačný materiál
* Pre lepšiu informovanosť verejnosti slúži aj webová stránka centra, kde poskytujeme aktuálne informácie o centre, jeho aktivitách a kde sú umiestnené základné tlačivá potrebné ku poskytnutiu služieb centra
* Informácie o činnosti centra a jeho propagácia prebiehajú tiež v rámci zasadnutí komisie mládeže a športu pri MsÚ v Púchove. Týchto zasadnutí sa pravidelne zúčastňuje riaditeľka CPPPaP.

***8. Údaje o priestorových a materiálno – technických podmienkach školského***

 ***zariadenia***

 Centrum sídli vo vlastných priestoroch v centre mesta, s veľmi dobrou dostupnosťou a to aj pre klientov dochádzajúcich z okolia. Poskytujú návštevníkom dostatok anonymity voči okoliu a možnosť príjemného čakania na služby. V centre je čakáreň s herňou.

Každý zamestnanec má vlastnú pracovňu, k dispozícii máme spoločnú miestnosť vhodnú na konanie stretnutí s výchovnými poradcami, koordinátormi prevencie, ale aj na skupinové činnosti s menším množstvom účastníkov. Miestnosť sme dovybavovali IKT technikou – interaktívna tabuľa s projektorom. Archív zariadenia je riešený v priestoroch skladu spolu s úložným miestom pre kancelárske potreby a prípadný vyradený inventárny majetok. Hygienické zariadenia sú rozdelené zvlášť pre zamestnancov a zvlášť pre klientov. Zamestnanci majú k dispozícii malú kuchynku vybavenú chladničkou, rýchlo varnou kanvicou a mikrovlnou trúbou.

Priestory vyhovujú pre individuálnu aj skupinovú prácu s klientmi. V priebehu roka 2013 boli zakúpené notebooky pre zamestnancov . Z ušetrených prostriedkov sa nám podarilo zakúpiť pre pracovníčky kvalitnejšie monitory ku PC a multifunkčné zariadenie k ústrednému PC. Vybavenie výpočtovou technikou ostáva na nedostatočnej úrovni, niektoré PC sú zastarané, často sa kazia a svojou kapacitou nepostačujú na inštalovanie programov, ktoré by mohli byť použité pri vyhodnocovaní testov alebo pri priamej reedukačnej a kompenzačnej činnosti s klientmi. Pripojenie na internet pomáha najmä rýchlejšiemu kontaktu so školami, často nás prostredníctvom mailovej adresy oslovujú priamo klienti, alebo ich zákonní zástupcovia a pedagógovia. Prístupnejšie sú touto cestou aj tlačivá potrebné k vyšetreniu aj oznamy pre pedagogickú a rodičovskú verejnosť.

Primerane sa darí vybaviť centrum psychologickými testami aj testami pre špeciálnych pedagógov na diagnostikovanie špecifických porúch učenia podľa odporúčaní VÚDPaP-u. Nakoľko zariadeniu pribúdajú klienti zo stredných škôl, pociťujeme ešte nedostatok testov pre túto skupinu populácie.

Slabšou stránkou centra je vybavenosť odbornou literatúrou a kompenzačnými pomôckami pre prácu s deťmi, na tieto položky nám neostáva v rozpočte dostatok finančných prostriedkov.

Na základe revízie elektroinštalácií bola dokončená výmena neónového osvetlenia vo všetkých miestnostiach centra, oprava rozvádzača s ističmi .

Z prostriedkov fondu opráv spoločenstva vlastníkov bytových a nebytových priestorov bola zrealizovaná výmena vchodových dverí. Následne vlastnými silami zamestnanci vymaľovali a upravili vstupné priestory centra. Zároveň počas letných mesiacov bol vyradený inventárny majetok podľa súpisu inventarizačnej komisie centra ( zastaraná alebo nefunkčná výpočtová technika, starší poškodený nábytok ) a odovzdaný do zberného dvora.

V centre sa darí pre zamestnancov vytvoriť príjemné pracovné prostredie s  dobrými medziľudskými vzťahmi, ktoré napomáhajú vytvoreniu kvalitného poradenského zariadenia.

V Púchove 24.10.2013 Mgr. Iveta Smahová

 riaditeľka CPPPaP